בימינו לנשים יש הרבה כוח.
היא יכולה להסכים ויכולה לסרב לך. אתה מצלצל אליה להזמין אותה לדייט, היא זו שעונה לך לטלפון – היא יכולה לסנן ויכולה לשחק אותה קשה להשגה ולהגיד שהיא עסוקה. גם כשאתה עומד לנשק אותה – אתה עושה את הצעד והיא יכולה לסרב, הכוח נמצא אצלה.
היא הפרס ואתה מנסה. רוב היחסים מתנהלים בצורה זו. אז איך להפוך את הסיטואציה על פיה ולגרום לבחורה לרדוף אחרייך?
קודם כל תבין שכל מה שאתה משדר כלפי חוץ, כל מילה שאתה מוציא מהפה שלך נובעת מאוסף האמונות שלך.
היא: “תקנה לי משקה” (האמונה שלה: “אני הפרס הוא צריך לעבוד קשה בשביל לזכות בי, בוא נראה אותו”, המצב שנוצר הוא שהיא הפרס).
“בכיף רק תני לי שלוש סיבות טובות לעשות את זה” (האמונה שלך: “היא נראתה טוב אבל זה לא מספיק, מי היא שאני אקנה לה משקה, שקודם תוכיח לי שהיא בכלל שווה את הזמן שלי”. אתה הפרס, היא צריכה להוכיח שהיא ראויה למשקה ואתה גם מראה שאתה לא קמצן רק שתוכיח שמגיע לה).
כמו שראית בדוגמאות, האמונות שלך משפיעות ישרות על המילים ועל המתרחש. לבחור הראשון אין הרבה סיכויים, הוא לא מאתגר ולא מעניין, לעומת זאת הבחור השני מאוד מאתגר – הוא לא רץ לקנות לה משקה וגורם לה להוכיח את עצמה.
אילו אמונות גורמות לנשים לרדוף אחרינו?
בעצם כל אמונה מקדמת עוזרת לנו.
1- אני הפרס.
2- היא רוצה אותי ומנסה להרשים אותי.
3- אני אצא איתה אם היא תעמוד בסטנדרטים שלי.
האם אתה באמת מאמין באמונות אלו?
קח כמה דקות ושב עם עצמך, תרשום על דף עשר סיבות למה בחורה תהנה להיות איתך.
אני גבר חכם, אחראי, אוהב לתת, יצירתי , בעל חוש הומור.
אתה צריך להבין שהבחורה שתהיה איתך באמת תהנה ממך.
עכשיו תשאל את עצמך מה אתה מחפש בבחורה? אם לא תדע מה אתה מחפש אתה גם לא תמצא.
שב ותרשום חמש תכונות אופי שאתה מחפש בבחורה.
עכשיו כשאתה יודע מה אתה מחפש בבחורה תוכל לסנן נשים לפי הקריטריונים שהצבת. זכור שאתה גבר בעל סטנדרטים ואתה לא תתפשר.
גבר שהוא הפרס הוא הבוחר ולא הנבחר, יש לו הרבה אופציות והוא בוחר את הבחורה המתאימה לסטנדרטים שלו. גבר שמאמין בעצמו ומאמין בזה שהוא הפרס ישדר את זה כלפי חוץ ויתנהג בהתאם.
האם מספיק להגיד לעצמך שאתה הפרס והפכת לאחד כזה?
התהליך הוא יותר ארוך, אין גלולות קסם, ועל זה בדיוק המאמנים האישיים שלנו יעבדו איתך.
חלק מהשינוי הוא דרך החשיבה: במה אתה מאמין עכשיו? אמונות נבנות עם הזמן ועם צבירת ניסיון. אם כל החיים האמנת בזה שנשים הן הפרס ולנו הגברים נשאר רק לקוות למזל, ייקח זמן עד שהאמונה החדשה תכנס לתוקף.
אני אוהב את המשפט “Fake it till you make it” תזייף את זה עד שזה נהיה חלק ממך.
בכל בוקר כשאתה קם ולפני שאתה הולך לישון, תחזור על שלושת אמונות הפרס ואמונות מקדמות נוספות. תראה את כל התכונות הטובות שיש לך ותבין עד כמה אתה באמת שווה ועד כמה כל אישה תזכה רק מלהיות איתך ואני לא מדבר על סקס.
עם הזמן והניסיון האמונה שאתה הפרס תתחזק ובשלב מסוים היא תהפוך לחלק ממך!